als_Latn dik_Latn azb_Arab
Kryetari i Qytetit të Shkupit, Koce Trajanovski dhe Kryetari I Komunës së Aerodromit, Ivica Konevski, sot /03.02.2015/, morën pjesë në fillimin e punëve ndërtimore për pastrimin e sipërfaqes për rregullimin e parkut të ri në komunën e Aerodromit.
- Sot ekipet e Qytetit të Shkupit filluan rregullimin e parkut të ri në lagjen Aerodrom me sipërfaqe prej rreth 82.000 metra katrorë, që do të thotë se parku do të jetë më i madh se pjesa e parë e Parkut të Qytetit. Në këtë park do të formohen shtigje të shkurta me çeshme për ujë të pijshëm, ulëse, shporta për mbeturina dhe pajisje të tjera urbane. Në park do të ketë edhe përmbajtje për fëmijë, gjegjësisht do të ketë dy terrene për fëmijë, Përgjatë parkut do të vendosen edhe ulëse me mbulojë që do t'u mundësojnë qytetarëve të pushojnë dhe të kënaqen në natyrë, pavarësisht nga kushtet e motit dhe stinëve të vitit. Në teren do të punojnë ekipet e NP"Parqe dhe gjelbërim", ndërsa për realizimin e këtij projekti nga Buxheti i Qytetit do të ndahen rreth 16 milionë denarë. Shpresoj se ky park do ta përmirësojë mjedisin jetësor të banorëve në komunën e Aerodromit, dhe ne si Qytet edhe në të ardhmen do të vazhdojmë të ndërtojmë parqe të gjelbra që do të jenë kënde të këndshme për qytetarët e Shkupit, tha kryetari Trajanovski.
Kryetari i Komunës së Aerodromit, Ivica Konevski, theksoi se është shumë i kënaqur që mund ta paralajmërojë ndërtimin e parkut të ri në komunën e tij, dhe që kjo hapësirë e braktisur dhe e lënë pas dore do të shndërrohet në sipërfaqe të gjelbër dhe moderne ku të gjitha gjeneratat do të gjejnë këndin e tyre për pushim ose apo rekreacion.
Në parkun e ri do të vendoset edhe rrjeti i ri hidrant me sistem për ujitje “pikë-pikë” me 450 spërkatëse me të cilat do të ujitet gjelbërimi.
Në teren do të punojnë ekipet e NP "Parqe dhe gjelbërimi", ndërsa për realizimin e këtij projekti nga Buxheti i Qytetit do të ndahen rreth 16 milionë denarë
als_Latn als_Latn als_Latn als_Latn als_Latn